Kainajai
Kainajai (angl. Kainai Nation, Káínawa), Kraujo gentis (angl. Blood Tribe) – indėnų tauta (pirmoji tauta), gyvenanti Pietų Albertoje (Kanada). 2005 m. buvo 7437 kainajai. Žodis Akáínaa reiškia 'daug vadų' (iš aká 'daug' + nínaa 'vadas'), o Káína reiškia 'daugelio vadų tauta'. Buvę kainajų priešai lygumų kri juos vadino Miko-Ew 'sutepti krauju', t. y., 'kraugeriški, žiaurūs'. Iš šio pavadinimo kilo dar vienas pavadinimas angl. Blood tribe 'kraujo gentis'. Kainajų kalba priklauso algonkinų kalbų grupei. Ji artima siksikų ir pikanių kalboms. Kainajai priklauso Juodakojų konfederacijai, kurią sudaro: Siksikai, Kainajai, Šiauriniai pikaniai (Aapátohsipikáni), Pietiniai pikaniai (Aamsskáápipikani), kitaip Montanos juodakojai. Laikais, kai buvo pasirašinėjamos tokios sutartys, kaip 7-oji sutartis (angl. Treaty 7), kainajai gyveno prie Oldmano, Belio (Belly) ir Šventosios Marijos (angl. St. Mary River) upių, į vakarus nuo Letbridžo (Alberta). Kainajų rezervatas Blood 148 dabar yra didžiausias Kanadoje (3852 gyventojai, plotas 1414,03 km². Rezervatas yra maždaug 200 km į pietus nuo Kalgario, (Alberta). 2013 m. gruodį oficialiai kainajų buvo 11 791 žmogus. Stu-mick-o-súcks ('Bizono Nugaros Taukai'), Kainajų vadas (1832 m.) Kainajų vadas, pikanių karo vadas ir indėnas koutanis Kainajis Stsimaki ('Nenorintis Būti Moterimi') Kainajis Apio-mita ('Baltasis Šuo') Kainajis Niukskai-Stamik ('Trys Buliai') Kainajis Kaistosinikyi ('Užmušk Veltui') Kainajis Atso Tohkomi ('Kviesk iš Visų Pusių') Kainajis Astanighkyi ('Eik Dainuodamas') Kainajis Makoyepuk ('Vilko Vaikas') Kainajis Makoyepuk ('Vilko Vaikas') Kainajis raitelis